CELEX: 31984R0699
Language: el
Date: 1984-03-16 00:00:00
Title: Κανονισμός (ΕΟΚ) αριθ. 699/84 της Επιτροπής της 16ης Μαρτίου 1984 που τροποποιεί τον κανονισμό (ΕΟΚ) αριθ. 2300/73 περί των διαδικασιών εφαρμογής των διαφορικών ποσών για τους κραμβόσπορους, γογγυλόσπορους και ηλιανθόσπορους

Avis juridique important

|

31984R0699

Κανονισμός (ΕΟΚ) αριθ. 699/84 της Επιτροπής της 16ης Μαρτίου 1984 που τροποποιεί τον κανονισμό (ΕΟΚ) αριθ. 2300/73 περί των διαδικασιών εφαρμογής των διαφορικών ποσών για τους κραμβόσπορους, γογγυλόσπορους και ηλιανθόσπορους  

Επίσημη Εφημερίδα αριθ. L 074 της 17/03/1984 σ. 0032 - 0032

***** ΚΑΝΟΝΙΣΜΟΣ (ΕΟΚ) αριθ. 699/84 ΤΗΣ ΕΠΙΤΡΟΠΗΣ  της 16ης Μαρτίου 1984  που τροποποιεί τον κανονισμό (ΕΟΚ) αριθ. 2300/73 περί των διαδικασιών εφαρμογής των διαφορικών ποσών για τους κραμβόσπορους, γογγυλόσπορους και ηλιανθόσπορους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2),  τον κανονισμό (ΕΟΚ) αριθ. 1569/72 του Συμβουλίου της 20ής Ιουλίου 1972 περί ειδικών μέτρων για τους κραμβόσπορους, γογγυλόσπορους και ηλιανθόσπορους (3), όπως τροποποιήθηκε τελευταία από τον κανονισμό (ΕΟΚ) αριθ. 2027/83 (4), και ιδίως το άρθρο 7,  Εκτιμώντας:  ότι ο κανονισμός (ΕΟΚ) αριθ. 2300/73 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2937/83 (6), προβλέπει στο άρθρο 5α το κατώτατο όριο από το οποίο οι διαφορές ανάμεσα στις ισοτιμίες επί προθεσμία και τις ισοτιμίες τοις μετρητοίς των νομισμάτων λαμβάνονται υπόψη για τον υπολογισμό των διαφορικών ποσών· ότι αυτό το κατώτατο όριο είναι υπερβολικά υψηλό ώστε να αποφευχθούν σοβαρές διαστρεβλώσεις ανάμεσα σε επιχειρήσεις που βρίσκονται στα διάφορα κράτη μέλη· ότι, για να αμβλυνθούν αυτές οι διαστρεβλώσεις, πρέπει να μειωθεί αυτό το κατώτατο όριο·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5α παράγραφος 1 του κανονισμού (ΕΟΚ) αριθ. 2300/73, ο όρος «καθορίζεται σε 2,5» αντικαθίσταται από τον όρο « καθορίζεται σε 0,5».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Μαρτίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 167 της 25. 7. 1972, σ. 9.  (4) ΕΕ αριθ. L 199 της 22. 7. 1983, σ. 14.  (5) ΕΕ αριθ. L 236 της 24. 8. 1973, σ. 28.  (6) ΕΕ αριθ. L 288 της 21. 10. 1983, σ. 20.